laion/Wikipedia-Exotic huggingface dataset:
ג'ואיש ויק

ג'ואיש ויק ( The Jewish Week; "השבוע היהודי") הוא שבועון קהילתי עצמאי, המיועד לקהילה היהודית באזור המטרופוליני של העיר ניו יורק. השבועון מפרסם חדשות הנוגעות לקהילה היהודית בניו יורק. במרץ 2016 הכריז העיתון על שיתוף פעולה עם העיתון המקוון "Times of Israel". ומאוחר יותר באותה שנה, רכש "ג'ואיש ויק" את "ניו ג'רזי ג'ואיש ניוז". בחודש יולי 2020 הפסיקה הפצתו המודפסת של השבועון ומאז הוא יוצא במתכונת דיגיטלית בלבד. בינואר 2021 נרכש על ידי 'סבנטי פייסס מדיה'. גארי רוזנבלט היה העורך והמפרסם משנת 1993 עד 2019. אנדרו סילוו-קרול נכנס לתפקיד בסוף ספטמבר 2018. רוזנבלט המשיך לכתוב בעיתון ולהיות מעורב בכמה מהפרויקטים החינוכיים. בשנת 2016 העפיל "ג'ואיש ויק" לגמר הפרסים של מועדון הדדליין, הסניף הניו יורקי של אגודת העיתונאים המקצועיים, על הסדרה שלו בנושא המאבק לשיפור החינוך החילוני בבתי ספר חסידיים. הסדרה נעשתה בשותפות עם WNYC. בשנת 2000 זכו רוזנבלט והעיתון במדליית קייסי לעיתונאות ראויה לשבח ממרכז העיתונאות לילדים ומשפחות על הסיפור "תמימות גנובה", דו"ח תחקיר שחשף טענות על עשרות שנים של התעללות בילדים על ידי מנהיג תנועת נוער ומנהל בתיכון, ברוך לנר. הסיפור ספג ביקורת מצד חלק מהקהילה האורתודוקסית על היותו "רכילות זדונית". אתר האינטרנט הרשמי של ג'ואיש ויק ג'ואיש ויק, ברשת החברתית אקס (טוויטר) "Paper Seen as Villain in Abuse Accusations Against Rabbi". New York Times. 10 ביולי 2000. נבדק ב-29 ביוני 2011. {{cite news}}: (עזרה) "Jewish Week To Partner With Times Of Israel". The Jewish Week. 22 במרץ 2016. נבדק ב-24 בינואר 2017. {{cite web}}: (עזרה) Report, Staff. "Jewish Week Media Group To Publish N.J. Jewish News". נבדק ב-2019-02-18. Tracy, Marc (2019-08-01). "At The Jewish Week, a Rare Changing of the Guard". The New York Times (באנגלית אמריקאית). ISSN 0362-4331. נבדק ב-2020-04-03. ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
הרנטלס

הרנטלס (בהולנדית: Herentals) היא עיר במחוז אנטוורפן שבבלגיה. בעיר נמצאות העיירות נורדרוויק ומורקהובן. בעיר יש כמה מבנים היסטוריים, שהבולטים מביניהם הם הכנסייה, שערי העיר השונים ובית העירייה. בעיר נמצא מוזיאון המדע הידורו הידוע ומפעל שוקולד. בניין העירייה הישן שער זאנדפורט שבעיר מדיה וקבצים בנושא הרנטלס בוויקישיתוף אתר האינטרנט הרשמי של הרנטלס (בהולנדית) הרנטלס, ברשת החברתית פייסבוק הרנטלס, ברשת החברתית אקס (טוויטר) הרנטלס, ברשת החברתית LinkedIn ערך זה הוא קצרמר בנושא גאוגרפיה של בלגיה ובנושא יישובים באירופה. אתם מוזמנים לתרום לוויקיפדיה ולהרחיב אותו.
שרה ג'פרי

שרה מארי ג'פרי (באנגלית: Sarah Marie Jeffery; נולדה ב-3 באפריל 1996) היא שחקנית, זמרת ורקדנית קנדית. היא ידועה בשל תפקידה כאיבי טראוויס בסדרת המשטרה "חוצה את הקווים" ומתפקידה כמגי בסדרת הפנטזיה "מכושפות: הדור החדש". ג'פרי נולדה בוונקובר, קולומביה הבריטית, קנדה, להורים ממוצא אפרו-אמריקאי וממוצא אנגלי. ג'פרי משחקת, שרה ורוקדת במחזות זמר והפקות תיאטרון החל מהיותה בת שלוש. בשנת 2013 היא קיבלה את אחד התפקידים הראשיים בסדרה המקורית של DirecTV‏ "חוצה את הקווים", לצדה של טנדי ניוטון, כששיחקה את תפקיד בתה, אווי טרוויס. לאחר מכן היא הצטרפה לקאסט של הפוקס של מדע בדיוני סדרות דרמת "פינס הסוררת" משחק את התפקיד החוזר של איימי, לצדם של מאט דילון וקארלה גוג'ינו. בשנת 2015 ג'פרי שיחקה בתפקיד הנסיכה אודרי, בתה של המלכה אורורה, בסרט המקורי של ערוץ דיסני, "היורשים". היא עקבה אחר כך על ידי משחקת התפקיד של אודרי בספינוף המונפש לסרט, "Descendants: Wicked World". בשנת 2019 היא חזרה מחדש על תפקידה כאודרי בפרק השלישי והאחרון של הזכיינית, "היורשים 3". בינואר 2016, היא החלה לשחק בתפקיד ראשי בסדרת הפשע והמשטרה האמריקאית "Shades of Blue", בגילומה של כריסטינה סנטוס, בתה של ג'ניפר לופז. הסדרה התחדשה לעונה שנייה. באותה שנה כיכבה ג'פרי בסרט הקומדיה "להיות מישהו" לצד מתיו אספינוסה. בפברואר 2018 לוהקה ג'פרי בתפקיד הראשי של מגי ורה בסדרת הדרמה הפנטזיה של רשת The CW "מכושפות: הדור החדש", המהווה אתחול מחדש של סדרת הטלוויזיה באותו שם משנת 1998. הסדרה מתרכזת בשלוש אחיות בעיירת קולג' המגלות שהן מכשפות". משנת 2019 היא בזוגיות עם השחקן ניק הרגרוב המשחק איתה בסדרה "מכושפות: הדור החדש". בדצמבר 2019 פרסמה בחשבון האינסטגרם שלה שהיא מתמודדת עם הפרעה טורדנית-כפייתית. מדיה וקבצים בנושא שרה ג'פרי בוויקישיתוף שרה ג'פרי, ברשת החברתית פייסבוק שרה ג'פרי, ברשת החברתית אקס (טוויטר) שרה ג'פרי, ברשת החברתית אינסטגרם שרה ג'פרי, במסד הנתונים הקולנועיים IMDb (באנגלית) שרה ג'פרי, באתר AllMovie (באנגלית) שרה ג'פרי, במסד הנתונים הקולנועיים KinoPoisk (ברוסית) שרה ג'פרי, באתר AllMusic (באנגלית) שרה ג'פרי, באתר MusicBrainz (באנגלית)
בתי את בוכה או צוחקת

"בתי את בוכה או צוחקת" (מוכר כ"האם את בוכה או צוחקת") הוא שיר שנכתב לאחר מלחמת ששת הימים. השיר מתאר את המצב ביישובי הצפון לאחר המלחמה ואת ההקלה שחשו התושבים עם הרחקת התותחים הסורים מישובי עמק החולה. השיר נכתב על ידי יובב כץ מיד עם סיום הקרבות ברמת הגולן, והולחן על ידי דוד קריבושי. השיר זכה למספר ביצועים, ביניהם של חוה אלברשטיין, יפה ירקוני, מרגלית צנעני, וכן ביצוע משותף של דבורה דותן ועליזה רוזן. החל מסיום מלחמת העצמאות ועד למלחמת ששת הימים ניצבו ישובי עמק החולה המזרחיים בקו הראשון מול הסורים. הצבא הסורי ישב על קו המצוקים ברמת הגולן, וממנו שלט על ישובי עמק החולה. לאורך השנים סבלו היישובים הישראלים מתקריות רבות שכללו הפגזות, ניסיונות חדירה, הטמנת מוקשים בשדות החקלאיים, צליפות וכדומה. במקרים רבים נפגעו תושבי העמק בתקריות. קיבוץ גדות הוקם בשנת 1949 באחד מהשטחים המפורזים שנקבעו בהסכם שביתת הנשק עם סוריה לאחר מלחמת העצמאות. הקיבוץ שכן במרכז הגזרה באזור ציר גשר בנות יעקב. בדומה לשאר ישובי עמק החולה, ספג הקיבוץ הפגזות רבות מהמוצבים הסורים בצידו השני של הגבול, ובראשם מוצב המורתפע (כיום מצפה גדות). ב-7 באפריל 1967 התפתח יום קרב בין ישראל לסוריה, במהלכו הופלו שישה מטוסי מיג-21 של חיל האוויר הסורי. במהלך היום ספגו היישובים הישראלים לאורך הגבול הפגזות כבדות. אש רבה רוכזה לכיוון קיבוץ גדות, ובסיום היום נפגעו כמעט כל הבתים בקיבוץ. חודשיים מאוחר יותר, במהלך מלחמת ששת הימים, כבשה ישראל את רמת הגולן, כשהיא מסירה את איום התותחים הסורים על ישובי עמק החולה. מנו שקד, מפקד החטיבה המרחבית 3 שכבשה את אזור בית המכס העליון, ניצב במוצב המורתפע וממנו שידר לחברי גדות בקשר את המילים: "מכאן אתם נראים גדולים שבעתיים". בשיר מופיעה גם השורה "זורם הירדן מתפתל כשיכור ... ואיש לא יסב את מימיו לאחור", כשהכוונה היא לניסיון הסורי להטות את מי הירדן בשנים שלפני מלחמת ששת הימים. יובב כץ נולד בשנת 1936 בקיבוץ נען. בשנת 1958 התגורר לזמן מה בקיבוץ גדות. במלחמת ששת הימים לחם בסיני כמפקד סיירת של גדוד שריון באוגדה 38. עם סיום הלחימה, שמע את הידיעות על כך שגם רמת הגולן נכבשה. כץ כתב את השיר מיד לאחר מכן תחת רושם הידיעות. השיר הולחן על ידי דוד קריבושי, והתפרסם לראשונה בביצוע של עליזה רוזן ודבורה דותן. השיר בוצע מספר רב של פעמים על ידי מבצעות שונות (כמו יפה ירקוני, שלומית אהרון ומרגלית צנעני), אחד הביצועים המוכרים לשיר הוקלט על ידי חוה אלברשטיין ויצא לאור בשנת 1968. מלכות חרמון מילות השיר, באתר שירונט עופר גביש, סיפורו של השיר "בתי את בוכה או צוחקת" אורי הייטנר, פינתי השבועית ברדיו: בתי את בוכה או צוחקת, 12 ביוני 2017 אבשלום קור, באופן מילולי במלחמה: בתי את בוכה או צוחקת, גלי צה"ל, 3.9.24 דניאלה שאול, הילדה מגדות, עם הבובה והשסק, בוכה או צוחקת, היא דפנה שלמן, שישי בגולן, 5 בנובמבר 2009 חוה אלברשטיין - בתי את בוכה או צוחקת, סרטון באתר יוטיוב (אורך: 2:48) שלומית אהרון - בתי את בוכה או צוחקת, סרטון באתר יוטיוב (אורך: 2:21) למידע על השיר באתר "מרחב" של הספרייה הלאומית חוה אלברשטיין – האם את בוכה או צוחקת (1968), באתר "סטריאו ומונו"
Live from London

Live from London (בעברית: הופעה חיה מלונדון) הוא אלבום DVD של להקת הבנות האמריקאית הפוסיקט דולז אשר יצא ב-1 בדצמבר 2006, על ידי A&M רקורדס. הדי וי די בוים על ידי ג'ף גריפ, ג'ינג'ר רמזי-גריפי ובוים בפועל ידי רון פייר וג'יימי לובין. ה-DVD מכיל את הופעתה של הלהקה באצטדיון המרוצים "Windsor Racecourse" שבלונדון כחלק מסדרת הופעות מיוחדת שלהן. בנוסף הוא מכיל קליפים, קטעי מאחורי הקלעים וראיונות. האלבום הצליח להגיע לעשרים העליונים בארצות הברית, שווייץ ואוסטרליה והגיע למעמד פלטינה באוסטרליה וקנדה ולמעמד זהב בניו זילנד. האלבום Live from London באתר Discogs "Live from London", באתר נטפליקס http://www.aria.com.au/pages/ARIACharts-Accreditations-2007DVD.htm, www.aria.com.au CERTIFICADOS – Pro-Música Brasil, pro-musicabr.org.br Latest Gold / Platinum Albums - RadioScope New Zealand, web.archive.org, ‏2011-07-24 Gold/Platinum, Music Canada (באנגלית)
FishBase

FishBase הוא מאגר מידע עולמי מקוון של מיני דגים. זהו מסד הנתונים המקוון הגדול והנצפה ביותר למידע בנושא דגי ים. מאגר זה עם הזמן "התפתח לכלי אקולוגי דינאמי ורב-תכליתי" המצוטט באופן נרחב בפרסומים מדעיים. FishBase מספקת נתוני מינים מקיפים הכוללים מידע על טקסונומיה, תפוצה גאוגרפית, ביומטריה ומורפולוגיה, התנהגות ובתי גידול, אקולוגיה ודינמיקת אוכלוסייה וכן נתונים על רבייה, מטבולית וגנטית. באתר יש גישה לפירמידות אקולוגיות, מפתחות זיהוי, מידע ביוגאוגרפי, וקישורים למאגרי מידע אחרים כגון, GenBank,‏ LarvalBase (אנ'), הרשימה האדומה של IUCN וקטלוג הדגים. נכון לנובמבר 2018, FishBase כלל מידע על 34,000 מינים, 323,000 שמות עממיים ב-300 שפות, 58,900 תמונות, והפניות ל-55,300 עבודות בספרות המדעית. לאתר ישנם 700,000 צפיות ייחודיות בכל חודש. כאשר המודעות ל-FishBase גדלה בקרב מומחי דגים, היא משכה אליה למעלה מ-2,310 תורמים ומשתפי פעולה. מאז שנת 2000 FishBase מפוקח על ידי קונסורציום של תשעה מוסדות בינלאומיים. עד כה גדל קונסורציום FishBase לשנים עשר חברים ובהם אוניברסיטת אריסטו של סלוניקי (אנ') (.A.U.Th), האקדמיה הסינית למדעי הדיג (אנ') (CAFS) בסין וארגון המזון והחקלאות (FAO) של האומות המאוחדות באיטליה. מרכז הלמהולץ לחקר האוקיינוסים בקיל (אנ') (GEOMAR), מתפקד כגוף המתאם. ITIS NCBI Animal Diversity Web הים סביבנו (אנ') AquaMaps (אנ') SeaLifeBase (אנ') אתר האינטרנט הרשמי של FishBase (באנגלית) Froese R and Pauly D (eds) (2000) FishBase 2000: concepts, design and data sources ICLARM, Philippines. Marine Fellow: Rainer Froese (אורכב 21.12.2013 בארכיון Wayback Machine) Pew Environment Group. References Citing FishBase FishBase. Last modified 5 July 2010. Retrieved 20 July 2011. Gert B and Snoeks J (2004) "FishBase: encyclopaedia and research tool" Page 48, VLIZ Special Publication 17, Brugge, Belgium. According to the FishBase web page, accessed November 2018. FishBase Home page. Retrieved 28 November 2018 "Ecology, Population Dynamics, and Fisheries: FishBase". IFM-GEOMAR, Kiel. אורכב מ-המקור ב-24 במרץ 2012. נבדק ב-27 בינואר 2014. {{cite web}}: (עזרה) ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
Doll Domination – The Mini Collection

Doll Domination – The Mini Collection הוא המיני-אלבום הראשון של להקת הבנות הפוסיקט דולז אשר יצא לאור ב-24 במאי 2009, על ידי אינטרסקופ רקורדס. האלבום יצא לאור כהוצאה מחודשת לאלבומם השני כאשר הוא מכיל שירים חדשים ורמיקסים לשירים מהאלבום השני. מבחינה מסחרית האלבום זכה להצלחה נאה. הוא הגיע למקום ה-9 בהממלכה המאוחדת ומכר כ-13 אלף עותקים בשבוע הראשון ליציאתו וכחודש לאחר יציאתו מכירותיו הגיעו ל-70 אלף עותקים מה שזיכה אותו למעמד כסף. נכון להיום מכירותיו של האלבום עומדות על 100 אלף עותקים במדינה ובכך זכאי למעמד זהב. מידע על האלבום Doll Domination – The Mini Collection באתר AllMusic האלבום Doll Domination – The Mini Collection באתר Discogs רובין אנטין, דייב אודה, קאטפאדר, אסתר דין, פולו דה-דון, רון פייר, קלנה הרפר, ג'ימי לובין, ג'ונאס ג'ברג, רודני ג'רקינס, קריסטל ג'ונסון, די.ג'יי מורמיל, אוסינאצ'י נוונרי, קוויז אנד לרוסי, איי.אר. רחמן, ניקול שרזינגר "British album certifications – The Pussycat Dolls – Doll Domination – The Mini Collection". British Phonographic Industry. Select albums in the Format field. Select Gold in the Certification field. Type Doll Domination – The Mini Collection in the "Search BPI Awards" field and then press Enter.
Sojourner

Sojourner הוא סינגל שהוקלט על ידי הראפרית האמריקאית רפסודי בשיתוף הראפר האמריקאי ג'יי קול. השיר יצא לאור ב-26 באוקטובר 2018, כסינגל הראשון מתוך אלבומה השלישי של רפסודי, Eve, על ידי חברת התקליטים ג'מלה רקורדס. השיר נכתב על ידי רפסודי, ג'יי קול, ג'רמי פייג', קנדרה מוריס, פטריק דאות'יט והופק על ידי 9th Wonder. לאורך השיר, רפסודי מאזכרת זמרים שונים, ביניהם סוואה לי, מיק מיל ואליה. השיר נכלל גם באלבום האוסף של חברת התקליטים ג'מלה רקורדס, Jamla Is the Squad II, אשר יצא לאור בנובמבר 2018. בסמוך לצאתו כסינגל, עלה השיר לרשת הזרמת המדיה ספוטיפיי. נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-9 מיליון. רפסודי, ג'יי קול, ג'רמי פייג', קנדרה מוריס, פטריק דאות'יט Rapsody & JCole's 'Sojourner': Listen, Billboard, ‏2018-10-26 Rapsody and J. Cole Release New Song “Sojourner”: Listen, Pitchfork (באנגלית) Rapsody – “Sojourner” (Feat. J. Cole), Stereogum, ‏2018-10-26 Sojourner (feat. J. Cole), נבדק ב-2020-04-03
Complexion (A Zulu Love)

Complexion (A Zulu Love) הוא שיר שהקליט הראפר האמריקאי קנדריק לאמאר בשיתוף הראפרית האמריקאית רפסודי, ומופיע באלבום האולפן השלישי שלו, To Pimp a Butterfly. השיר יצא לאור ב-15 במרץ 2015, ביחד עם האלבום עצמו. עם יציאתו נכנס השיר אל המקום הראשון במצעד שירי ה-R&B/היפ הופ מתחת להוט 100 של בילבורד. השיר, בדומה ל-"Loyalty" ו-"Humble", נכתב על ידי קנדריק לאמאר עצמו, ביחד עם כותבים נוספים, והופק על ידי סאונווייב, ת'אנדרקאט, מרטין והאנטידוט. כמו כן, עלה השיר לרשת הזרמת המדיה ספוטיפיי, בסמוך לצאת האלבום, וצבר מעל ל-35 מיליון השמעות. קנדריק לאמאר, רפסודי, סאונווייב, ת'אנדרקאט סאונווייב, ת'אנדרקאט, מרטין, האנטידוט To Pimp a Butterfly - Kendrick Lamar | Songs, Reviews, Credits, AllMusic (באנגלית) Derrel Johnson, Recording artist Rapsody honors female hip-hop stars, remembers Nipsey Hussle (באנגלית) "To Pimp A Butterfly": אלבום חדש ומצוין לקנדריק לאמאר, באתר גלובס, ‏2015-03-30 Kendrick Lamar, Billboard Complexion (A Zulu Love), נבדק ב-2020-04-03
זנאטה

זנאטה הייתה קונפדרציית שבטים ברברים שהתאסלמו. במאה השמינית פרשו מן האסלאם והפכו לח'וארג'. זנאטה הקימו את השושלת הע'סטאמית ושלטו במרכז המע'רב. מרכזם היה בטאהרט. בשנת 812 נלחמו בשושלת האע'לבית שישבה בקירואן, דבר שהכעיס את השבטים האע'לבים, אשר פרצו במרד שנכשל. מרד נוסף שלהם שהתרחש בשנת 909 תחת הנהגתו של אבו יזיד, דוכא בקלות על ידי הפאטמים במאה העשירית, היו שבטי הזנאטה בני ברית עם הח'ליפות בקורדובה, שנלחמה עם הפאטמים על השליטה במרוקו. הם נהדפו במלחמה על ידי שבטי הצנהג'ה, תחת פיקודו של זירי אבן מנאד, שכפרס מונה למושל של מרכז המע'רב (אלג'יריה). ערך זה הוא קצרמר בנושא היסטוריה ובנושא אסלאם. אתם מוזמנים לתרום לוויקיפדיה ולהרחיב אותו.
מערכת נתוני אשראי

מערכת נתוני אשראי הוקמה על ידי בנק ישראל מתוקף חוק נתוני אשראי, התשע"ו-2016 כחלק מהצעדים לקידום התחרות בשוק האשראי בישראל. המערכת אוספת נתונים לגבי התחייבויות האשראי של יחידים, אזרחי ותושבי ישראל, וכן לגבי אופן הפירעון של התחייבויות אלה. מקורות המידע שמעבירים הנתונים למערכת הם בעיקר גופים שעוסקים במתן אשראי, בהם בנקים, נותני אשראי חוץ-בנקאי, וכן רשויות ציבוריות שונות: כונס הנכסים הרשמי, לשכות ההוצאה לפועל ומדור חשבונות מוגבלים שבבנק ישראל. • הגברת התחרות בשוק האשראי הקמעונאי. • הרחבת הנגישות לאשראי. • צמצום ההפליה במתן אשראי והפערים הכלכליים. • יצירת בסיס מידע לא מזוהה שישמש את בנק ישראל לשם ביצוע תפקידיו. המאגר שואב באופן שוטף נתונים מהבנקים ומגופי אשראי נוספים ומעביר אותם ללשכות אשראי, שבתורן יעניקו דירוג לכל לקוח. לצורך כך העניק בנק ישראל רישיון ללשכות אשראי, שרק להן תהיה גישה למאגר. כיום מדובר בשלושה גופים: דן אנד ברדסטריט, BDI וקו מנחה. חוק נתוני אשראי אתר מערכת נתוני אשראי מירב ארלוזורוב, מהפכת אשראי בדרך: כמה ריבית תחסכו?, באתר TheMarker‏, 17 במאי 2015 מירב ארלוזורוב, שוברים את מונופול הבנקים: למה כדאי להפסיק לפחד ממאגר נתוני האשראי, באתר TheMarker‏, 23 באפריל 2019 דוד לוי־פאור, מאגר נתוני האשראי: לא שילמת? דורגת, נענשת ונדפקת, באתר TheMarker‏, 7 באוקטובר 2015 חוק נתוני אשראי, מערכת נתוני אשראי ודירוג אשראי, באתר פעמונים. אבי וקסמן, מאז יום שישי, יש לכל ישראלי דירוג אשראי - איך תשפרו אותו?, באתר TheMarker‏, 14 באפריל 2019 עירית אבישר, ‏ארבעת הגופים שיקבלו גישה למאגר נתוני האשראי, באתר גלובס, 15 בינואר 2018 ימית נפתלי, דירוג אשראי - החלטה דורסנית שקורבנותיה הם העניים - לא סופרת, באתר TheMarker‏, 3 באוקטובר 2018 סיון קלינגבייל, חכו רגע עם ההלוואה: 8 דברים שכדאי לדעת על מאגר נתוני האשראי החדש, באתר TheMarker‏, 25 באפריל 2019 רחלי בינדמן, מאגר נתוני האשראי: בשורה גדולה, עזרה קטנה, באתר כלכליסט, 8 באפריל 2019 עירית אבישר, ‏מאגר נתוני האשראי יוצא לדרך, ויש מרוויחים ומפסידים, באתר גלובס, 4 במרץ 2019 מיכאל רוכוורגר, מהפכה עם סיכון: כך יעבוד מאגר נתוני האשראי שיאפשר להיכנס לכם לכיס, באתר TheMarker‏, 4 באפריל 2019 אמיר עוז, ‏החל מהחודש: דירוג אשראי לכל תושב בישראל, באתר "אנשים ומחשבים", 31 במרץ 2019 אודות המערכת, באתר נתוני אשראי
אמנון חרל"פ

אמנון חרל"פ (13 בדצמבר 1909 – 29 במאי 2006) היה כדורגלן ששיחק בנבחרת ארץ ישראל, בעמדת החלוץ. חרל"פ נולד ברחובות בשנת 1909, והחל לשחק כדורגל בעיר מגוריו. בתיכון עבר ללמוד בגימנסיה הרצליה בתל אביב, שם התחבר עם מספר שחקנים מקבוצת הנוער של אלנבי תל אביב, ובהשפעתם החל לשחק במדי הקבוצה. ב-1927 בעקבות סכסוך עם מרכז מכבי, אליו הייתה קבוצת הנוער של אלנבי מסועפת, החליטו ראשי הקבוצה לעזוב את המרכז, ולהצטרף למרכז הפועל, ולהתאחד עם המסגרת הארגונית של הפועל תל אביב. קצת לאחר האיחוד עזב חרל"פ את הארץ לטובת לימודי הנדסה בבלגיה, ובשל כך החמיץ את הזכייה ההיסטורית בגביע המדינה הראשון ב-1928, אך בהשפעת מאורעות תרפ"ט החליט לחזור לישראל, ועם שובו חזר להפועל תל אביב. בשנת 1930 יצא חרל"פ לשנת השאלה בגנט מליגה המשנה בבלגיה. ב-1934 השלים זכייה בגביע המדינה יחד עם הפועל תל אביב. במשחק גמר גביע המדינה מול היריבה העירונית מכבי תל אביב, הקבוצה ממנה פרשו חרל"פ וחבריו רק שבע שנים קודם לכן, כבש חרל"פ את הראשון מבין שלושת שערי קבוצתו, בדרך לניצחון 2–3 וזכייה היסטורית בדאבל. ב-1935 סבל מפציעה במניסקוס ועבר שיקום ממושך, שבמהלכו עבר להפועל רחובות ושיחק בעמדת המגן עד לפרישתו בשנת 1937. בנוסף לכך, חרל"פ היה חלק מנבחרת ארץ ישראל בכדורגל, ולקח חלק באולימפיאדת הפועלים הבינ"ל בצ'כוסלובקיה ובתבוסה 1–7 במצרים במסגרת מוקדמות מונדיאל 1934. חרל"פ שיחק גם במשחק הגומלין נגד נבחרת מצרים בישראל, ובכך סיים את הופעותיו במדי הנבחרת הלאומית, שלא שבה להתכנס עוד במהלך הקריירה שלו. בנוסף לכדורגל, לקח חרל"פ חלק גם במספר ענפי אתלטיקה, והתחרה בהם במסגרת כינוסי הפועל הראשונים. לאחר פרישתו, התגורר ברחובות ועבד בחנות המשפחתית לחומרי בניין. במקביל שימש גם כחבר הנהלה בהפועל רחובות. אחיינו הוא הזמר והשחקן גידי גוב. מדיה וקבצים בנושא אמנון חרל"פ בוויקישיתוף אמנון חרל"פ, באתר Transfermarkt פרופיל, באתר ההתאחדות לכדורגל בישראל
מלגיום

מלגיום (בכתב יתדות: ma-al-gi-imKI) הייתה עיר-ממלכה מסופוטמית קדומה, שמיקום בירתה טרם זוהה. היא שגשגה במיוחד בתקופת הברונזה התיכונה, בערך בשנים 2000 לפני הספירה – 1600 לפני הספירה. מיקומה המשוער ממוקם על נהר החידקל, דרומית למקום בו נהר דיאלא מסתעף, וסמוך לגבולות השטחים שבשליטת לרסה, בבל ועילם. אלי הממלכה העיקריים היו אנכי ודמינקה (אנ'). שלושה משליטיה זוהו בוודאות, באמצעות עדות מכתובות שונות בהן נכתבו שמותיהם: הראשון: תאקיל-איליסו (בתעתיק: Takil-ilissu)‏ מלך מלגיום ‏, בנו של איסתרו-אשו (בתעתיק: Istaran-asû)‏ השני: אמגור-סין (בתעתיק: Imgur-Sin)‏ בנו של אילי-אבי (בתעתיק: Ili-abi)‏, והשלישי: איפק-איסתר (בתעתיק: Ipiq-Ištar)‏ בנו של אפיל-אילישו (בתעתיק: Apil-Ilišu)‏. השליט השלישי הוא בן זמנו של חמורבי מבבל, שציין סכסוך עם המלגיום בשניים משמות השנה שלו (10 ו-35). במחקר הוצעו שמות של שלושה שליטים נוספים, שו-קאקה (בתעתיק: Šu-Kakka)‏, נבי-אנליל (בתעתיק: Nabi-Enlil)‏ ושו-אמורום (בתעתיק: Šu-Kakka)‏, המהווים שלושה דורות של שושלת, והמבוססים על שם השנה של סו-קאקה לכבוד האלה דמקינה. משערים כי הם שלטו בתקופה המיידית שלאחר תקופת אור 3. במרדף אחר התפשטות טריטוריאלית, מלכי לרסה כיוונו למלגיום, כשגונגונום מציין את כיבושה בשנת הם ה-19 שלו, בסביבות שנת 1914 לפני הספירה, סין-אידינם (Sin-Iddinam)‏ מציין תבוסה בשנת השם החמישית שלו בסביבות שנת 1844 ווארד-סין (Warad-Sîn)‏ מאזכר אותם בכתובת בערך 1831 לפני הספירה. חמורבי, בקואליציה מפוארת יחד עם שמשי-אדד הראשון ואיבאל-פי-אל השני (Ibal-pi-el II) (מאשנונה), התמודד נגד מלגיום עד ששליטה נכנע תמורת 15 כיכרות כסף. ניצחונו של חמורבי, למעשה שחרר את מלגיום משילטון העלימים, והמלך איפק-אישתר (Ipiq-Ištar)‏, התחייב לספק סיוע וחיילים במערכה של חמורבי נגד לרסה. אולם מסיבות שטרם ידועות, חמורבי פנה נגד בעלי בריתו ובזז את העיר בשנת 1758 לפני הספירה בקירוב, תוך גירוש חלק גדול מאוכלוסייתה לבבל. מצבה של מלגיום בתקופה הבבלית התיכונה ובתקופות המאוחרות יותר היה צנוע הרבה יותר והיא שמשה כמחוז מינהלי בשם מלגו (Malgu) והעיר כונתה בשם מליקי (Maliki). נתן וסרמן ויגאל בלוך, האמורים – מסופוטמיה בראשית האלף השני לפנה"ס, הוצאת כרמל, ירושלים, 2018.
חסן בדג'ייב

חסאנבי אדווארדוויץ' בדג'ייב (ברוסית: Хасанби Эдуардович Биджиев; נולד ב-19 במאי 1966) הוא כדורגלן עבר סובייטי-רוסי ומאמן רוסי בהווה. בדג'ייב החל את הקריירה שלו בתור שוער כדורגל בקבוצת הכדורגל המקומית, ספרטק נלצ'יק. לאחר 4 עונות במדי צסק"א ולוקומוטיב מוסקבה, עבר לישראל לקבוצת הפועל פתח תקווה (שם רשם 5 הופעות בלבד). עונה לאחר מכן הגיע להפועל תל אביב, שם רשם 5 הופעות בלבד גם כן. בדג'ייב סיים את הקריירה שלו בתור שחקן פעיל בלוקומוטיב מוסקבה. בשנת 2001, כשלוש שנים לאחר פרישתו ממשחק פעיל, החל בדג'ייב לכהן בתור המנהל הטכני של מועדון הכדורגל לוקומוטיב מוסקבה. בהמשך שימש כמנהל טכני גם באמקאר פרם ובאנז'י מחצ'קלה. בדג'ייב שימש כעוזר מאמן בספרק נלצ'יק ואמקאר וכמאמן ראשי בנלצ'יק ואוונגרד קורסק. בעונת 2023/2024 שימש כמאמן קבוצת דינמו מחצ'קלה, אותה הוליך להעפלה לליגת העל הרוסית, לראשונה בתולדותיה. סגנית אלופת הליגה הרוסית 1:1995 הגביע הסובייטי 1: 1990 הגביע הרוסי 1: 1997 מאמן העונה 1: 2015-16 מדיה וקבצים בנושא חסן בדג'ייב בוויקישיתוף חסן בדג'ייב, באתר Transfermarkt חסן בדג'ייב, באתר FootballDatabase.eu פרופיל המאמן, באתר Transfermarkt ערך זה הוא קצרמר בנושא כדורגלנים רוסים ובנושא מאמני כדורגל. אתם מוזמנים לתרום לוויקיפדיה ולהרחיב אותו.
מוריס שומאן

מוריס שומאן (Maurice Schuman; 10 באפריל 1911 – 9 בפברואר 1998) היה פוליטיקאי, עיתונאי, סופר וגיבור מלחמה צרפתי ממוצא יהודי, שזכה לכינוי "קולה של צרפת". הוא כיהן כשר החוץ של צרפת בממשלתו של ז'ורז' פומפידו מה-22 ביוני 1969 עד ה-15 במרץ 1973. שומאן היה חבר בתנועה הרפובליקנית העממית של צרפת. מוריס שומאן נולד ברובע השישה עשר של פריז, צרפת ב-10 באפריל 1911 לאב יהודי תכשיטן מחבל אלזס ולאם נוצרית-קתולית מבלגיה. בשנת 1937 הוא התנצר לבקשת אמו, והיה אנטי-פשיסט נלהב. הוא תואר כתלמיד מבריק וקיבל תואר בספרות מאוניברסיטת סורבון בפריז. בשנות ה-30 עבד כעיתונאי בסוכנות הידיעות "Havas" שם הכיר את הגנרל שארל דה גול. בשנת 1939 התגייס לצבא הצרפתי והפך לקצין. הוא נשבה על ידי כוחות גרמנים שפלשו לצרפת, אך הצליח לברוח, והתגייס לכוחות צרפת החופשית של הגנרל דה-גול. הוא החל לשדר בצרפתית מלונדון ברדיו של כוחות צרפת החופשית, הרדיו שידר בתחילה רק מספר דקות, וכשגדל היקף השידור ולבקשתו של הגנרל דה-גול, הפך שומאן לדובר הראשי בתוכנית הערב "הצרפתים מדברים לצרפתים". קולו המאנפף, הרהיטות שלו והטון המרגיע שלו התפרסמו מאוד בצרפת הכבושה, והוא נודע כ"דובר של צרפת הלוחמת". בתוכניתו הוקיע וגינה את האזרחים הצרפתים ששיתפו פעולה עם הכוחות הנאצים. מספר פעמים לא מועטות גינוייו הובילו לרצח של משתפי פעולה צרפתים על ידי חברי המחתרת בצרפת. במלחמת העולם השנייה שידר יותר מאלף דיווחים ושידורי חדשות דרך שידורי ה-BBC בצרפתית לצרפת הכבושה בידי הנאצים ובשל כך זכה לכינוי "קולה של צרפת". העיתון הצרפתי לה מונד תיאר את שנות שידורו במלחמת העולם השנייה :"החל מסתיו 1940, התפרסם לפתע קולו של הדובר הרשמי של הגנרל. אדם זה היה בתחילה קול. "קולה של צרפת", שבמשך ארבע שנות מלחמה שמר על האומץ והזין את התקווה של האוכלוסייה הצרפתית, שנמצאה ישירות תחת כיבוש גרמני או נשלטה על ידי ממשלת וישי, כלי של הגרמנים". פול ריינו שהיה ראש ממשלת צרפת בתחילת המלחמה ולאחר מכן נכלא אמר:" בכבודה שלי היה רדיו אלחוטי קטן, איזה אושר נגרם לי מדיבורו הרהוט של מוריס שומאן שביטא מלונדון במהלך שנות המלחמה, את הרוח של צרפת הלוחמת" . בשנת 1944 כאשר בעלות הברית פלשו לצפון צרפת שירת שומאן ביחידת טנקים ועל כך עוטר. זמן לא רב לאחר מכן ביצע דה-גול תהלוכת ניצחון בעיר באייה, 7 ק"מ מתעלת למאנש. אחרי המלחמה הקים ועמד בראש התנועה הרפובליקנית העממית, מפלגה נוצרית-דמוקרטית. הוא שירת שנים סגן נציג באספה הלאומית של צרפת, שם ייצג מצביעים הגרים סמוך לגבול עם בלגיה. בנוסף שירת כשר למחקר מדעי והשר ליחסים חברתיים. בשנת 1969 מונה לשר החוץ של צרפת תחת הנשיא ז'ורז' פומפידו, תפקיד אותו מילא עד שנת 1973. בנוסף היה סופר שעסק בענייני דת ונושאים אחרים. בשנת 1974 הוא מונה לאקדמיה הצרפתית ומאותה שנה ועד מותו היה בעל מושב בסנאט הצרפתי. שומאן היה נשוי ללוסי דניאל ולהם שלוש בנות. הוא נפטר בפריז בפברואר 1998. צרפת החופשית מדיה וקבצים בנושא מוריס שומאן בוויקישיתוף Maurice Schumann | French politician and writer, Encyclopedia Britannica (באנגלית) Pace, Eric (1998-02-11). "Maurice Schumann, 86, Dies; 'Voice of France' During War". The New York Times (באנגלית אמריקאית). ISSN 0362-4331. נבדק ב-2020-04-06. Mr Maurice SCHUMANN, Parliamentary Assembly